Edmé Bouchardon
Store norske leksikon,Kunst og estetikk,Bildende kunst,Kunsthistorie,Skulptur og mosaikk i nyere tid
Edmé Bouchardon var en fransk billedhugger. Hovedverket hans er fontenen i Rue de Grenelle i Paris (1739–1745).
Bouchardon studerte i Roma i årene 1723–1732. En rytterstatue av Ludvig 15 (1748–1763), som ble stilt opp på den nåværende Place de la Concorde, ble ødelagt under Den franske revolusjon i 1792. I hans siste arbeider merker man nyklassisistisk innflytelse. Bouchardon var professor ved kunstakademiet i Paris til sin død.Han var bror av Jacques-Philippe Bouchardon. Les mer i Store norske leksikon Kunst i Frankrike